**Brenda Ann Spencer** (født 3. april 1962 i San Diego, California) er en amerikaner som i 1979 drepte to voksne og skadet åtte barn og en politimann i et skytedrama. Hendelsen fant sted ved Grover Cleveland Elementary School i bydelen San Carlos i San Diego mandag den 29. januar 1979. 

Skolen lå rett overfor huset hennes. Hun brukte en Ruger semiautomatisk rifle hun hadde fått til jul av faren. Da det seks timer lange skytedramaet endte og den seksten år gamle jenta ble spurt hvem hun nå ville skyte, svarte hun: «Jeg liker røde og blå jakker».[] På spørsmål om hvorfor hun begikk den kriminelle handlingen, fnyste hun og svarte: «Jeg liker ikke mandager. Dette liver opp dagen.» Hun sa også: «Jeg hadde ikke noe grunn til det, det var bare for moro skyld»[] «Det var som å skyte ender i en dam,»[] og «(Barna) så ut som en flokk med kuer der de sto, de var veldig lette bytter.»

Hun erkjente seg skyldig på to punkter for drap og ukontrollert bruk av dødelig våpen, og ble dømt til fengsel i 25 år til livstid. Per 2019 sonet hun dommen ved The California Institution for Women i Corona. Hun har søkt om prøveløslatelse fire ganger, men har ikke fått innvilget det hittil. Siste gang hun søkte var i 2009. Neste gang hun kan søke er i september 2021.

I 2005 skyldte hun på at hun var beruset og var høy på PCB da skytingen inntraff, og også at faren Walter Spencer hadde misbrukt henne seksuelt da hun var barn (en beskyldning hun aldri hadde kommet med i noen av de tidligere rettssakene). Hun har også hevdet at staten og aktoratet prøvde å skjule de positive narkotikatestene hennes.[]

23. januar 2006 sendte den britiske TV-kanalen Channel 4 en dokumentar med navnet *I Don't Like Mondays*. Der ble familiemedlemmene intervjuet, inkludert Brendas far, som aldri før hadde snakket offentlig om hendelsen 26 år tidligere. Han nektet å ta på seg skylden for drapene og sa at han ikke hadde kjennskap til beskyldningene datteren kom med i 2005.

Spencers forbrytelse ble kjent verden rundt, og er temaet i sangen «I Don't Like Mondays» av The Boomtown Rats, skrevet av Bob Geldof. Sangen *Mannen på taket* med det norske punkbandet Kjøtt fra 1980 handler om den samme hendelsen.[]

Referanser
----------

1. ↑  Jones, Tamara. «Look back in sorrow: in 1979, a teenage girl opened fire on a suburban San Diego elementary school; today, as the nation reels from a rash of similar tragedies, the survivors still struggle to understand why it happened.». Good Housekeeping. Arkivert fra originalen Bruk av `|arkiv_url=` krever at `|arkivdato=` også er angitt (hjelp). Besøkt 21. april 2022.
2. ↑  «The Evening Independent - Google Nyheter-arkivsøk». *news.google.com*. Besøkt 21. april 2022.
3. ↑  «40 years ago, Brenda Spencer took lives, changed lives in a mass shooting at a San Diego elementary school». *San Diego Union-Tribune* **(engelsk)**. 29. januar 2019. Besøkt 19. mai 2019.
4. 1 2  «Teen school shooter who 'didn't like Mondays' goes up for parole». *The Sun* **(engelsk)**. 5. april 2019. Besøkt 19. mai 2019.
5. ↑  «‘I don’t like Mondays’: Teen killer who opened fired at elementary school to ‘liven things up’ feels responsible for mass school shootings that followed». *Crime Online* **(engelsk)**. 5. april 2019. Besøkt 19. mai 2019.
6. ↑  «40 years ago, Brenda Spencer took lives, changed lives in a mass shooting at a San Diego elementary school». *San Diego Union-Tribune* **(engelsk)**. 29. januar 2019. Besøkt 19. mai 2019.

Eksterne lenker
---------------

* Urban Legends Reference Pages Writeup
* "I Don't Like Mondays" Lyrics
* «Sniping Suspect Had a Grim Goal» - Milwaukee Journal, 30. januar 1979